Χατζηκωνσταντίνου-Τσακιράκη-Αναγνωστοπούλου

//__Δημιουργοί__ ://
//Τσακιράκη Αγγελική Καλλιόπη 1115200800142 (wiki : lakta)// //Αναγνωστοπούλου Ευαγγελία 1115200800083 (wiki : evangelie_)// //Χατζηκωνσταντίνου Αλεξία 1115200800156 (wiki : std08156)//

Το σχέδιο μαθήματος για πρακτικούς λόγους θα χωριστεί σε δύο ενότητες,οι οποίες είναι οι εξής :
 * //__Σύντομη περιγραφή του σχεδίου μαθήματος__//**

1.Η μελέτη του τι αποτελεί κακόβουλο λογισμικό (όπως για παράδειγμα οι ιοί) και οι βλάβες που είναι δυνατόν να προκαλέσουν στον υπολογιστή 2. Η εκμάθηση αντιμετώπισης των ιών καθώς και της προστασίας του συστήματος από τις απειλές.

Κατά τη διεξαγωγή του πρώτου μισού του μαθήματος,θα γίνει μία σύντομη συζήτηση με τους μαθητές που θα περιλαμβάνει τις εμπειρίες τους στην πράξη σε σχέση με τους ιούς,και γενικά με τα κακόβουλα λογισμικά,και στη συνέχεια,με μικρά βήματα και πάνω απ'όλα μέσα από ένα ευχάριστο περιβάλλον εκμάθησης,θα "χτίσουμε" πάνω στην ήδη υπάρχουσα γνώση των μαθητών την απαιτούμενη γνώση που πρέπει να λάβουν από το συγκεκριμένο "κεφάλαιο" της συντήρησης ενός υπολογιστή. Το κλείσιμο της κουβέντας αυτής θα γίνει με μία μικρή εισαγωγή στον τρόπο με τον οποίο είναι ικανοί οι χρήστες υπολογιστών να προστατευτούν από τις ενδεχόμενες απειλές του Δια- δικτύου ή ακόμα και πώς μπορούν να τις εξουδετερώσουν σε περίπτωση που χρειαστεί.Έτσι,θα καταφέρουμε να συνδέσουμε όλα όσα θα διδάξουμε στην πρώτη ενότητα του μαθήματος με όλα όσα θα εξετάσουμε στη δεύτερη.Όλα τα παραπάνω όμως θα επιτευχθούν με τη μελέτη και την επίλυση διαφόρων εφαρμογών για την κατανόηση του αντικειμένου,οι οποίες έχουν δημιουργηθεί με χρήση εργαλείων web 2.0. 'Έπειτα, και περνώντας πια στη δεύτερη ενότητα του μαθήματος, οι μαθητές θα έρθουν σε επαφή με τους υπολογιστές του εργαστηρίου ώστε να δουν στην πράξη όλα όσα συζητήθηκαν κατά τη διάρκεια του μαθήματος.Τέλος, μετά τη λήξη του μαθήματος θα μοιραστούν φύλλα αξιολόγησης σε κάθε μαθητή ώστε να ελεγχθεί η γνώση που αφομοιώθηκε κατά τη διάρκεια της παράδοσης.

Όπως αναφέρθηκε και παραπάνω,το μάθημα αυτό πραγματεύεται τα κακόβουλα λογισμικά που κυκλοφορούν στο διαδίκτυο,τις βλάβες που είναι δυνατόν να προκληθούν στο σύστημα από την εισχώρησή τους σε αυτό,την προφύλαξη του συστήματος από αυτά καθώς και την αντιμετώπισή τους.Για την κατανόηση των εννοιών που θα συζητηθούν κατά τη διάρκεια αυτής της διδακτικής ώρας δεν απαιτείται κάποια πρότερη γνώση από τους μαθητές,ωστόσο θα βοηθούσε πολύ αν χρησιμοποιούσαν ηλεκτρονικό υπολογιστή σε προσωπικό επίπεδο,εκτός σχολείου.Όπως είναι φυσικό ωστόσο,θεωρήσαμε σωστό να φέρουμε και εμείς οι ίδιοι τους μαθητές σε επαφή με ηλεκτρονικούς υπολογιστές που χρησιμοποιούν προγράμματα προστασίας από ιούς,ώστε να καλύψουμε το μικρό ποσοστό πιθανότητας να υπάρχει κάποιος μαθητής που δε χρησιμο-ποιεί ηλεκτρονικό υπολογιστή εκτός σχολείου.
 * //__Γνωστικό αντικείμενο,ανάγκες που καλύπτει,το επίπεδο των εκπαιδευόμενων και οι προαπαιτούμενες γνώσεις__//**

Πρωταρχικός στόχος του μαθήματος αυτού είναι να καταστήσει τους μαθητές ικανούς να προστατέψουν μόνοι τους,χωρίς κάποια επαγγελματική βοήθεια,τον προσωπικό τους υπολογιστή από τις απειλές του Διαδικτύου με εγκατάσταση και χρήση προγραμμάτων του εμπορίου που προορίζονται γι'αυτό το σκοπό.Περισσότερο θεμελιώδης στόχος ωστόσο, είναι να κατανοήσει και να εξοικειωθεί περεταίρω ο μαθητής με έννοιες με τις οποίες έρχεται σε επαφή καθημερινά και ίσως ως νέος χρήστης υπολογιστή/Διαδικτύου δε τις γνωρίζει ή δεν τις έχει κατανοήσει πλήρως.
 * //__Στόχος/Σκοπός του μαθήματος__//**

Η συγκεκριμένη παρουσίαση αντιστοιχεί στην τέταρτη ενότητα του τρίτου κεφαλαίου του αναλυτικού προγράμματος που προβλέπεται για το μάθημα "Συντήρηση Υπολογιστών".Το μάθημα αυτό διδάσκεται σε μαθητές της Β' Τάξης (πρώτος κύκλος) του ΤΕΕ στον τομέα Πληροφορικής και Δικτύων Η/Υ.
 * //__Μάθημα και ενότητα του αναλυτικού προγράμματος που αντιστοιχεί__//**


 * //__Περιγραφή του σχεδίου μαθήματος__//**


 * //Χρονοπρογραμματισμός-στάδια μαθήματος ://**

Διαβάζοντας κανείς όλα τα παραπάνω, εύκολα διαπιστώνει ότι το μάθημα περιέχει τέσσερα διαφορετικά στάδια:


 * Το **πρώτο στάδιο** λοιπόν, διαρκεί περίπου 5 λεπτά.Στη διάρκεια αυτού, γίνεται η προβολή του εξής εκπαιδευτικού βίντεο : [|Κακόβουλο λογισμικό] και στην πορεία γίνεται συζήτηση του εκπαιδευτικού και των μαθητών πάνω στο θέμα που παρουσιάζει ο σύνδεσμος αλλά και πάνω στις εμπειρίες των μαθητών από την καθημερινότητα.Έτσι,γίνεται και εμφανές το γνωστικό υπόβαθρο που υπάρχει και σε ποια σημεία του μαθήματος θα πρέπει ο καθηγητής να επικεντρωθεί,καθώς αυτά θα είναι άγνωστα στους μαθητές.


 * Το **δεύτερο στάδιο** διαρκεί κι αυτό περίπου 10 λεπτά και περιέχει την παρουσίαση του μαθήματος καθώς και όλων των απαραίτητων πληροφοριών στους μαθητές από τον καθηγητή.Κατά τη διάρκεια της ομιλίας του καθηγητή,θα παρουσιάζεται και ένα σχεδιάγραμμα στους μαθητές που θα περιέχει τις βασικές έννοιες του μαθήματος,ώστε να συνδέσουν αυτά που ακούνε με τις λέξεις κλειδιά που θα βλέπουν και τελικά να θυμούνται πιο εύκολα το συγκεκριμένο μάθημα και σε βάθος χρόνου. Το εν λόγω σχεδιάγραμμα είναι το εξής: [|Σχεδιάγραμμα μαθήματος] .Μ'αυτόν τον τρόπο, ο μαθητής θα αρχίσει να κατανοεί τις έννοιες αυτές και να εισάγεται στην ενότητα της προστασίας από ιούς.


 * 'Οσον αφορά το **τρίτο στάδιο** του μαθήματος,θα διαρκέσει περίπου 20 λεπτά και περιέχει την παρουσίαση των διαφανειών που έχουν κατασκευαστεί προκειμένου να βοηθήσουν την ροή της διδασκαλίας και την εκμάθηση των εννοιών που σχετίζονται με τους ιούς.Η παρουσίαση είναι η εξής: [|Παρουσίαση διαφανειών] .Κατά την διάρκεια αυτής,θα γίνονται οι απαραίτητες επισημάνσεις σε ότι δεν έχει γίνει σαφές και θα υπάρχουν ερωτήσεις που θα αναφέρονται στο αν έχουν ξανακούσει αυτές τις έννοιες και αν ναι τι ακριβώς ξέρουν γι'αυτές.Αυτό το στάδιο είναι ιδιαίτερα σημαντικό,καθώς με τη διαδικασία αυτή οι έννοιες γίνονται ξεκάθαρες και ο μαθητής λαμβάνει χρήσιμες πληροφορίες που θα του χρησιμεύσουν στην καθημερινότητα καθώς στις μέρες μας όλοι έχουν κάποιον υπολογιστή.


 * Τέλος,στο **τέταρτο στάδιο** του μαθήματος,το οποίο θα διαρκέσει περίπου 20 λεπτά θα παρουσιαστεί ένα σταυρόλεξο που θα περιέχει ερωτήσεις ή καλύτερα προτάσεις και ο μαθητής θα πρέπει να βρίσκει την έννοια που απαντάει σ'αυτές τις ερωτήσεις ή καλύτερα δίνει τις έννοιες που κρύβονται πίσω από τις προτάσεις αυτές.Το σταυρόλεξο είναι το εξής: [|Σταυρόλεξο].Μ'αυτόν τον τρόπο θα επαληθεύσει ο μαθητής τις γνώσεις που απέκτησε και θα εμβαθύνει σε αυτές.Μετά το σταυρόλεξο αυτό θα δοθούν και κάποια φυλλάδια εργασίας με ασκήσεις πάνω στο θέμα που διδάχτηκε.Τα φυλλάδια βρίσκονται παρακάτω.Με λίγα λόγια αυτό το στάδιο είναι το πρακτικό στάδιο,όπου μέσω κάποιων δραστηριοτήτων ο μαθητής εξασκείται πάνω στις γνώσεις που έμαθε και τις ενστερνίζεται άμεσα και γρήγορα και οπωσδήποτε αποτελεσματικά.

__**//Μαθησιακά αντικείμενα που χρησιμοποιήθηκαν//**__ Τα μαθησιακά αντικείμενα που χρησιμοποιήθηκαν είναι τα εξής:
 * 1) Σχεδιάγραμμα μαθήματος το οποίο κατασκευάστηκε με το εργαλείο spicynodes
 * 2) Παρουσίαση,δημιουργημένη με το εργαλείο slideshare και τέλος
 * 3) Σταυρόλεξο,χρησιμοποιώντας το πρόγραμμα Kubbu.

Μετά την παρουσία των διαφανειών και την συζήτηση πάνω στο θέμα των ιών και της προστασίας από αυτούς,δίνονται κάποια φύλλα εργασίας στα οποία καλείται ο μαθητής να δώσει τις σωστές απαντήσεις.Μ'αυτόν τον τρόπο, φαίνονται οι αποδόσεις των μαθητών και αν η ενότητα αυτή που διδάχτηκε έγινε κατανοητή.Πρώτα θα δοθεί ένα από τα τρία φυλλάδια εργασίας στους μαθητές το οποίο θα πρέπει να λυθεί εκείνη την ώρα.Έπειτα,ο καθηγητής έχει την επιλογή να δώσει ένα ή δυο από τα υπόλοιπα φύλλα εργασίας στους μαθητές για να υπάρχει διαφοροποίηση στις ασκήσεις,με τα οποία θα ασχοληθούν στο σπίτι αφού θα έχουν μελετήσει την ενότητα που μελετάμε, και έπειτα θα τα αξιολογήσει.Τέλος,μετά την διαδικασία αυτή ,θα υπάρξει κάποια συζήτηση σχετικά με το τι δεν έγινε απόλυτα κατανοητό και αν έχουν να προσθέσουν κάτι όσο αφορά την ενότητα που διδάχτηκε.
 * //__Φύλλα εργασίας__//**



Ολοκληρώνοντας,θα πρέπει να προσθέσουμε πόσο σημαντικός είναι ο ρόλος του καθηγητή κατά την διάρκεια της διδασκαλίας.Αυτό γιατί εάν δεν έχει τα προσόντα που χρειάζεται όσο καλό και αν είναι το σχέδιο του μαθήματος,το μάθημα θα είναι ανούσιο και μη αποτελεσματικό.Έτσι,ο καθηγητής θα πρέπει να είναι φιλικός,άμεσος και κατανοητός.Να σέβεται και να ενθαρρύνει τους μαθητές και να τους βοηθάει σε κάθε δυσκολία που μπορεί να συναντήσουν.Έτσι θα υπάρξουν τα επιθυμητά αποτελέσματα. Επιπλέον,όσον αφορά την ενότητα που διδάχτηκε,είναι κατανοητό η σημασία της προστασίας του υπολογιστή από τους ιούς,καθώς αποτελεί καθημερινό πρόβλημα,αν αναλογιστούμε τους κινδύνους που υπάρχουν και απειλούν την ασφάλεια του.Σ'αυτή την ενότητα,γίνονται γνωστά οι διάφοροι τύποι των ιών που κυκλοφορούν και τι στοιχεία του υπολογιστή προσβάλλουν ο κάθε ένας από αυτούς.Αλλά πέρα από αυτό,επισημαίνονται τρόποι αντιμετώπισης αυτών και τρόποι προφύλαξης από αυτούς που διατίθενται μέσω ίντερνετ ή στην αγορά.Όλα αυτά,βέβαια γίνονται πολύ πιο εύκολα με τα εργαλεία web 2.0 που παρέχονται. Επίσης, μετά από την διδασκαλία κάθε μαθητής θα είναι σε θέση να προστατέψει μόνος του τον προσωπικό του υπολογιστή από τις απειλές του Διαδικτύου με εγκατάσταση και χρήση προγραμμάτων του εμπορίου που προορίζονται γι'αυτό το σκοπό και θα έχει κατανοήσει πλήρως τις έννοιες που σχετίζονται με το κακόβουλο λογισμικό. Τέλος, θα θέλαμε να αναφέρουμε ότι τα εργαλεία web 2.0 είναι πολύ κατανοητά και μπορεί να τα χρησιμοποιήσει εύκολα οποιοσδήποτε καθηγητής ακόμα και αν δεν έχει προγραμματιστικές γνώσεις.Εκτός όμως από το ότι βοηθούν τον καθηγητή να οργανώσει το μάθημα του, κεντρίζουν και το ενδιαφέρον των μαθητών με αποτέλεσμα ό,τι έχουν διδαχθεί να το θυμούνται.
 * //__Συμπεράσματα-Προτάσεις__//**

Για την εκπόνηση της εργασίας αυτής χρησιμοποιήθηκαν οι εξής πηγές: -Το βιβλίο μαθητή και το βιβλίο καθηγητή του μαθήματος "Συντήρηση Υπολογιστών" ,ΤΕΕ,Τομέας Πληροφορικής-Δικτύων Η/Υ,Β' Τάξη,Πρώτος κύκλος -Το εξής site: [|http://www.spamlaws.com/malware-types.html] -Τα site που χρησιμοποιήθηκαν για τις διαφάνειες(και υπάρχουν και στην παρουσίαση αυτών): > Η εργασία είναι έτοιμη να αξιολογηθεί.
 * //__Βιβλιογραφία (βιβλιογραφικές αναφορές,λογισμικά και διευθύνσεις Διαδικτύου)__//**
 * []
 * []
 * []
 * [|http://el.wikipedia.org/wiki/%CE%99%CF%8C%CF%82_(%CF%85%CF%80%CE%BF%CE%BB%CE%BF%CE%B3%CE%B9%CF%83%CF%84%CE%AD%CF%82)]

-Τσακιράκη Αγγελική-Καλλιόπη: 1)Μονάδες Αποθήκευσης-Σκληρός Δίσκος- Μπεϊνας Γεωργιος-Νομικου Σοφια 2)Πληκτρολόγιο, ποντίκι, χειριστήρια -Στεφάνου- Πανταζής
 * __ΕΡΓΑΣΙΕΣ ΠΟΥ ΑΞΙΟΛΟΓΗΘΗΚΑΝ__**

-Χατζηκωνσταντίνου Αλεξία: 1) Μονάδες αποθήκευσης Καπόλα-Παππά-Τσουκάτου 2) 'Αλγεβρα Boole - Λογικές πύλες algebra_Boole_logikes_pules

-Αναγνωστοπούλου Ευαγγελία: 1)Πληκτρολόγιο ποντίκι χειριστήριο παιχνιδιών http://plhrofekp2011.wikispaces.com/%CE%94%CE%B7%CE%BC%CE%AE%CF%84%CF%81%CE%B7%CF%82+%CE%92%CE%B1%CF%83%CE%B9%CE%BB%CF%8C%CF%80%CE%BF%CF%85%CE%BB%CE%BF%CF%82 2)Η οθόνη http://plhrofekp2011.wikispaces.com/%CE%9C%CE%B1%CF%85%CF%81%CE%BF%CF%85%CE%B4%CE%AE%CF%82+-+%CE%9A%CE%BF%CE%BD%CF%84%CE%B1%CE%BE%CE%AE%CF%82

include component="comments" page="Χατζηκωνσταντίνου-Τσακιράκη-Αναγνωστοπούλου" limit="10"
 * Αξιολόγηση Σχεδίου μαθήματος και Μαθησιακού Αντικειμένου **